አስቸኳይ አዋጁ በአገሪቱ ለስድስት  ወራት የሚቆይ ይሆናል-አቶ ሲራጅ ፈጌሳ
አስቸኳይ አዋጁ በአገሪቱ ለስድስት  ወራት የሚቆይ መሆኑን  የኢፌዴሪ መከላከያ ሚኒስትርና  የኮማንድ ፖስት ሴክሬተሪያት አቶ ሲራጅ  ፈጌሳ  አስታወቁ ።አቶ  ሲራጅ ፈጌሳ ዛሬ በጽሕፈት ቤታቸው ለጋዜጠኞች  በሠጡት  መግለጫ   በመላ በአገሪቱ ከዛሬ  ጀምሮ ለስድስት  ወራት ተፈጻሚ የሚሆን  የአስቸኳይ ጊዜ አዋጅ ታውጇል ።ኮማንድ ፖስቱ በመላ አገሪቱ ለስድስት ወራት በሚቆየው የአስቸኳይ ጊዜ አዋጅ ሁኔታዎች  ካልተረጋጉም  አዋጁን ለተጨማሪ አራት ወራት ሊራዘም እንደሚችል አቶ ሲራጅ  ጠቁመዋል ።በአሁኑ ወቅት ተግባራዊ የተደረገው የአስቸኳይ ጊዜ አዋጅ ለአገሪቱ ህልውናና ፀጥታ እንዲሁም  መረጋጋት አስጊ መስሎ ካገኘው  ማንኛውንም  የመገናኛ ዘዴ  ሊያቋርጥም እንደሚችል  አቶ ሲራጅ አመልክተዋል ።እንደ አቶ  ሲራጅ ገለጻ  የአስቸኳይ ጊዜ አዋጁን ተግባራዊ ለማድረግ የኮማንድ ፓስት የአፈጻጻም  መመሪያ  ቦርድ  ተቋቁሟል፣ እንዲሁም የፍርድ  ሂደቱን  የሚከታታል ተቋም ይቋቋማል ብለዋል ።   የአስቸኳይ ጊዜ አዋጁን ዝርዝር አፈፃፀም በተመለከተ የሚሰጠው ሙሉ  መግለጫውን  ከዋልታ ቴሌቪዥንና በፌስቡክ ገፃችን ይከታተሉ ።